داوەزیان شمارەی دانیشتگەیل شایەت لەوەر یەکیگ یا تیکەڵیگ لە چەن هوکاریگ بوود، لەوانە پیربوین، مردن، ریژەی لەداڵگبوین ویا ریژەی زایین لە خوار جیگرەوەی دانیشتگەیل، ریژەی بەرز مردن کوورپە، و ریژەی بەرز مردن لەوەر جەنگ، تونوتیژی، بیماری یا کارەساتەیل.
هاتێ داوەزیان شمارەی دانیشتگەیل کاریگەری خاس و گەن لەبان میللەت داشتوود، ک  لە لاییگەو  شمارەی دانیشتگەیل بویچگەو کەێد، بەش تاکە کەسیگ لە سەرچەوەی سامان زیای بوود،  بیجگە لەوەیش کەمبوبوین شمارەی دانیشتگەیل ئەو گرفتەیلە کەمەو کەێد ک پەیوەندی وە زیادبوین شمارەی دانیشتگەیل لە ناوچە زیانلیکەفتگەیل دیرێد، جویر زیایبوین پیسبوین، هاتوچو، نرخ ماڵ، و خراوبوین ژینگە.
بەڵام کەمەوبوین شمارەی ئەندامەیل کۆمەڵگا هاتێ بوودە مدوو پیربوین دانیشتگەیل و بویچگبوین هاز کار - وەتایبەتی لەلای کریکارەیل خوەنەوار ئاست باڵا. ئی کەمیە توەنێد بوودە هوکار داوەزین گشتی کوالیتی ژیان، و ئەو بەرنامەیلە ک حکومەت پارە ئەرایان دیاری کەێد،  و بەرهەم ناوخوەی گشتی نیشتمانی.
لە ناو ئەو ٣٢ وڵاتەی جەهانە ک داوەزین شمارەی دانیشتگەیل وەخوەیان دوینن، وڵاتیگ عەرەبی لە لیستەگە دەرکەفت (لوبنان)، ک وە شیوەیگ سەرەکی لەوەر  کووچبەری بویە، هەرلیوا جویر فرەی لە وڵاتەیل ئەوروپا، ک کووچبەردن فراوان دانیشتگەیل وەرەو دەیشت کشوەرەگە بیجگە لە داوەزین ریژەی لەداڵگبوین.
جەنگ هوکاریگ سەرەکیە ئەرا داوەزیان شمارەی دانیشتگەیل، وەتایبەتی لە رووسیا و ئۆکرانیا، لەوەر بەرزی ریژەی مردن مەوقەی زایین، هەرلیوا، ئاوارەبوین فرەیگ لە کەسەیل وەرەو شوینیگ بیوەی.
